MT Il-Ġurnal Uffiċjali tal-Unjoni Ewropea C 137/27

Komunikazzjoni mill-Gvern Franċiż li tikkonċerna d-Direttiva 94/22/KE tal-Parlament Ewropew u tal-Kunsill dwar il-kondizzjonijiet għall-għoti u l-użu ta’ awtorizzazzjonijiet għall-prospettar, esplorazzjoni u produzzjoni ta’ idrokarburi (1)

(Avviż dwar l-applikazzjoni għall-awtorizzazzjoni esklussiva għat-tiftix ta’ idrokarburi konvenzjonali likwidi jew fil-forma ta’ gass, imsejjaħ “Parentis Maritime Sud licence”)

(Test b'rilevanza għaż-ŻEE)

(2015/C 137/04)

Bl-applikazzjon tagħhom tat-30 ta’ Ġunju 2014 l-impriżi Red Rio Petroleum Ltd. (No. 69, 9 Albert Embankment, London SE1 7HD, Ir-Renju Unit) u Saturn Petroleum Ltd. (TM Services (UK) Ltd., 5 Charterhouse Sq, London EC1M 6PX, Ir-Renju Unit) talbu għall-awtorizzazzjoni esklussiva għal perjodu ta’ ħames snin, imsejħa “Permis de Parentis Maritime Sud”, għat-tiftix ta’ idrokarburi konvenzjonali likwidi jew fil-forma ta’ gass fit-territorju tad-dipartimenti ta’ Landes u ta’ Pyrénées-Atlantiques.

Il-perimetru taż-żona koperta minn din l-awtorizzazzjoni huwa mmarkat mis-segmenti tal-linji dritti li jgħaqqdu l-vertiċi definiti hawn taħt:

Quċċata RGF93 — Il-meridjan ta’ Greenwich A L-intersezzjoni tal-parallel 44°06′00″ bil-limitu li jissepara ż-żoni ekonomiċi esklussivi Franċiżi u Spanjoli B L-intersezzjoni tal-parallel 44°06′00″ bit-tarf tal-kosta Atlantika Franċiża. C L-intersezzjoni mat-tarf tal-kosta Atlantika Franċiża bil-fruntiera bejn Franza u Spanja

Skont din id-delimitazzjoni, is-superfiċje hija ta’ madwar 3 587 km2.

It-tressiq tal-applikazzjonijiet u l-kriterji għall-għoti tad-dritt

L-applikanti għall-Parentis Maritime Sud u l-applikanti konkorrenti għandhom jagħtu prova li jissodisfaw il-kondizzjonijiet meħtieġa għall-għoti tad-dritt, iddefiniti fl-Artikoli 4 u 5 tad-Digriet Nru 2006-648 tat-2 ta’ Ġunju 2006 kif immodifikat, dwar id-drittijiet minerarji u d-drittijiet tal-ħżin taħt l-art (Journal officiel de la République française tat-3 ta’ Ġunju 2006).

L-impriżi interessati jistgħu jressqu applikazzjoni konkorrenti fi żmien disgħin jum mid-data tal-pubblikazzjoni ta’ dan l-avviż, skont il-proċedura indikata fl-“Avviż dwar l-għoti ta’ drittijiet minerarji għall-idrokarburi fi Franza”, ippubblikat f’ Il-Ġurnal Uffiċjali tal-Komunitajiet Ewropej C 374 tat-30 ta’ Diċembru 1994, p. 11, u stabbiliti bid-Digriet Nru 2006-648 tat-2 ta’ Ġunju 2006 dwar id-drittijiet minerarji u tal-ħżin taħt l-art (Journal officiel de la République française tat-3 ta’ Ġunju 2006).

L-applikazzjonijiet konkorrenti jistgħu jintbagħtu lill-Ministeru tal-Ekoloġija, l-Iżvilupp Sostenibbli u l-Enerġija fl-indirizz mogħti hawn taħt. Id-deċiżjonijiet dwar l-applikazzjoni għal Parentis Maritime Sud u l-applikazzjonijiet konkorrenti għandhom jiġu ppubblikati minn issa sa mhux aktar tard mis-16 ta’ Awwissu 2016.

Il-kondizzjonijiet u r-rekwiżiti għall-eżerċizzju u għall-waqfien tal-attività

L-applikanti huma mistiedna jirreferu għall-Artikoli L. 161-1 u L. 161-2 tal-Kodiċi Minerarju kif ukoll għad-Digriet Nru 2006-649 tat-2 ta’ Ġunju 2006 kif immodifikat, dwar ix-xogħlijiet minerarji, ix-xogħlijiet tal-ħżin taħt l-art, u l-kontroll tal-minjieri u tal-ħżin taħt l-art (Journal officiel de la République française tat-3 ta’ Ġunju 2006).

Kull tagħrif ieħor jista’ jnkiseb mill-Ministeru tal-Ekoloġija, l-Iżvilupp Sostenibbli u l-Enerġija, fil-Bureau exploration et production des hydrocarbures (Tour Séquoia, 1, place Carpeaux, 92800 Puteaux, France, tel. +33 140819527).

Il-liġijiet u r-regolamenti msemmija hawn fuq jinsabu fis-sit Légifrance: http://www.legifrance.gouv.fr

(1) ĠU L 164, 30.6.1994, p. 3.